jkorsvik/nowiki_second_scrape_merged huggingface dataset:
Preem

Preem er et svensk petroleums- og biodrivstofffirma (tidligere omtalt som et petroleumsselskap eller oljeselskap) med omtrent 570 bensinstasjoner og to raffinerier i  Sverige, Preemraff Lysekil (tidigere Scanraff) og Preemraff Göteborg. Raffineriene destillerer sammenlagt drøyt 18 millioner tonn råolje per år og regnes til de mest moderne og miljø- og energieffektive i Europa. Virksomheten utgjør en stor del av verdikjeden - fra prosessering av råvarer til salg. Preem kjøper råolje og fornybare råvarer fra hele verden.
Råvarene, som destilleres og raffineres, selges deretter som drivstoff, smøreolje og andre produkter til selskaper så vel som privatpersoner i Sverige og Norge. En stor del av produksjonen, nesten 80 prosent, eksporteres til det internasjonale markedet, hovedsakelig til Nordvest-Europa, noe som betyr at Preem er blant de største svenske eksportørene. Omtrent halvparten av alle petroleumsprodukter som brukes i Sverige kommer fra Preems raffinerier. Salg i det svenske markedet skjer for eksempel gjennom Preems stasjonsnettverk i Sverige for privat og profesjonell trafikk samt gjennom sertifiserte forhandlere. I Norge er salget hovedsakelig via detaljister og i bulk via eget direkte salg.
Preem arbeidet frem til 1996 under navnet OK Petroleum. Frem til 1994 ble firmaet eid av den svenske staten, Neste OY og KF. Siden 1994 eies Preem av den saudiske forretningsmannen Mohammed Al-Amoudi.

I år 2019 lå omsettningen på 96 milliarder svenske kroner og driftsresultatet 1,7 milliarder svenske kroner. Antallet ansatte var 1500 personer. Inkludert partnere og distributører så arbeider om lag 3000 personer under Preems varemerke. 
Preem selger drivstoff via bemannede stasjoner med servicebutikker, automatiske stasjoner og fyllestasjoner beregnet på stor kommersiell trafikk.
I 2017 ga selskapet ut 2,1 millioner tonn karbondioksid (hvorav omtrent to tredjedeler ved Lysekil-raffineriet). I 2019 var det tilsvarende tallet 1,7 millioner tonn For å redusere karbondioksidutslipp, våren 2020, har Preem startet et CCS-teknologitestingsanlegg for å fange opp og lagre karbondioksid.
Planlegging og planlegging for utvidelse av Lysekil-raffineriet pågår.
Preem har tre typer bensinstasjoner:

Bemannede: stasjoner med servicebutikk og personale.
Automat: stasjoner som ikke er bemannet og kun tar kort.
SÅIFA: tankstasjoner spesielt beregnet for tung yrkestrafikk (for kjøretøy over 3,5 tonn) Preem har også flere internasjonale partnerskap for profesjonell trafikk gjennom forskjellige kortallianser og samarbeid


== Referanser ==


== Eksterne lenker ==
(en) Offisielt nettsted 
(en) Preem – kategori av bilder, video eller lyd på Commons
Ersfjordelva

Ersfjordelva er ei elv på Kvaløya i Tromsø kommune. De øverste kildene er noen små fjellvatn sør for Storsteinnestindan (1017 moh). Herfra renner den som Vasselva ned til Kattfjordvatnet (150 moh), hvor selve Ersfjordelva har utløp fra østenden av vatnet. Den renner mot nordøst gjennom et relativt flatt og myrlendt landskap, før den faller i fosser og stryk ned mot munningen ved tettstedet Ersfjordbotn innerst i Ersfjorden. Elva er 5,5 km lang (9,8 km regnet fra øverste kilde), og har et nedbørfelt på 19,39 km². Middelvannføringen ved munningen er 1,07 m³/s.Fylkesvei 862 går gjennom øvre del av nedbørfeltet, som er uten bebyggelse bortsett fra helt nederst ved munningen i Ersfjorden. Området er et svært viktig friluftsområde både for brukere fra nærområdet i Ersfjorden og for folk fra Tromsø og tilreisende fra andre steder. Det blir mye brukt til skiturer, fiske i Kattfjordvatnet, toppturer i fjellene rundt, samt andre former for friluftsliv.


== Referanser ==


== Eksterne lenker ==
Vannføring for Ersfjordelva, fra NVE
Åttebent essay

Et åttebent essay (kinesisk: 八股文章, pinyin:  Bāgǔ wénzhang) var et sterkt ritualisert og reglementert essay som under Ming- og Qing-dynastiet frem til 1902 var et av de grunnleggende bestanddeler av den kinesiske embedsmannseksamen. Strukturen i mye av essayet var preget av utpregede parallellismer og redundans, retoriske trekk som har overlevd inn i moderne kinesisk tekstskrivning.
Det åttebente essay-formatet stammer fra sosialreformatoren Wang Anshi (Song-dynastiet). Men det er ikke heltr klart når det ble foreskrevet eller standardisert for embedsmannseksamenene. En annen essatmodell ble etablert av keiser Taizu av Ming i 1370, og den var mye løsere enn det som skulle komme etterhvert. Ifølge Gu Yanwu ble essayformen mer standardisert ut over 1400-tallet. Selve uttrykket åttebent essay dukker ikke opp før i perioden 1465-1487, og essayformen ble ikke ufravikelig krav ved prøvene før i perioden 1487-1496.Tema for essayene var fra Konfucius' lære. Hvert av de åtte avsnittene hadde en bestemt funksjon (som innledning, begynnende diskusjon, abstraksjon, etc.), og det fantes egne regler for hvert av dem, som antall setninger, format og stil, rimregler, symmetriregler og lignende.
Ettersom essayet skulle utlegge konfucianske sitater,slik at de talte på vegne av de gamle lærde, kunne man ikke benytte seg av ord, uttrykksmåter eller hendelser som stammet fra tiden etter filosofen Mencius' død (298 f.Kr.). 
Det åttebente essay hadde ingen sammenheng med den aktuelle virkelighet og var dermed bare av interesse i eksamensøyemed. Sjangeren ble senere ansett som pedantisk og banal..


== Referanser ==


== Eksterne lenker ==
Examination Essays: Timely and Indispensable Reading for Students in the Ming (Internet Archive copy)
Abolish the eight-legged essay.
Henry Raymond Williamson

Henry Raymond Williamson (født 1883 i Rochdale i Lancashire i England, død 1966) var en britisk baptistisk kinamisjonær. 
Han ble utdannet i teologi ved Bristol Baptist College og i 1908 ble han sendt av baptistene som misjonær i provinsen Shaanxi. Der ble han til 1926, og virket særlig i skolesektoren og med sultbekjempelse.
Williamson ble en fremragende sinolog. Men han ville forbli i Kina og tillot ikke å bli nominert til professor for kinesiske studier ved University of London. Fra 1926 til 1938 var han direktør for Whitewright Institute and Museum i Jinan i Shandong. I 1938 ble han hjemkalt av Baprtist Missionary Society (BMS) for å bli deres nye utenlandsleder.
Etter sin pensjonering i 1951 forfattet han et verdifullt historieverk om BMS' kinamisjon: British Baptists in China, 1845-1952 (1957).
Operasjon Harpune Nord

Operasjon Harpune Nord var en tysk avledningsoperasjon i Norge i 1941. Operasjonen ble satt  i gang i forbindelse med den tyske  invasjonen av Sovjetunionen, Operasjon Barbarossa.


== Referanser ==
Damaizhou

Damaizhou (forenklet kinesisk: 大麦粥; tradisjonell kinesisk: 大麥粥; pinyin: Dàmàizhōu) er en type grøt som har sitt opphav i Danyang i provinsen Jiangsu i Kina. Det dreier seg om byggvelling. I tillegg til bygg er det også ris og alkali i grøten.Den lokale tradisjon er at Qianlong-keiseren kom til Danyang, og de lokale embedsmenn ikke kunne sette frem kostbare eller delikate retter for ham. Forsiktig tilbød de ham byggvelling. Keiseren likte det svært, og siden da har Damaizhou blitt vanlig i Danyang både til frokost og kveldsmat. 
Innen tradisjonell kinesisk medisin tillegges damaizhou de to egenskaper at den styrker milt og mage, og at den lindrer solstikk.


== Referanser ==
USS «Forrest Sherman»

USS Forrest Sherman har vært navnet på flere skip i den amerikanske marinen:

USS «Forrest Sherman» (DD-931) var en destroyer i Forrest Sherman-klassen.
USS «Forrest Sherman» (DDG-98) er en destroyer i Arleigh Burke-klassen.
Maida Abdallah

Maida Hamad Abdallah (født 24. januar 1969) er en tanzaniansk politiker som har vært medlem av Tanzanias nasjonalforsamling siden 2005. Hun er medlem av regjeringspartiet Chama cha Mapinduzi (CCM), og har vært distriktsekretær for organisasjonen Tanzania Parents Association siden 2002.


== Referanser ==
Bahati Ali Abeid

Bahati Ali Abeid (født 22. mai 1967) er en tanzaniansk politiker for Chama cha Mapinduzi (CCM) som har vært medlem av Tanzanias nasjonalforsamling siden 2000. Fra 1996 til 2000 var hun kretssekretær for Kitope i Union of Tanzanian Women (UWT). Fra 2002 til 2003 var hun regionalsekretær i samme organisasjon.


== Referanser ==
Jenista Mhagama

Jenista Joakim Mhagama (født 23. juni 1967) er en tanzaniansk politiker for Chama cha Mapinduzi (CCM) som sitter i Tanzanias nasjonalforsamling for valgkretsen Peramiho.


== Referanser ==
Emmanuel Nchimbi

Emmanuel John Nchimbi (født 24. desember 1971) er en tanzaniansk politiker som har vært viseforsvarsminister siden 13. februar 2008. Han er medlem av Tanzanias nasjonalforsamling for valgkretsen Songea Mjini. Han har en doktorgrad i administrasjon fra Commonwealth Open University. Tidligere har han også vært viseminister for informasjon, kultur og sport (2006) og viseminister for arbeid og ungdomsutvikling (2006–2008).


== Referanser ==
Belonging

Belonging er et album av den amerikanske pianisten Keith Jarrett som ble utgitt på ECM i 1974. Det er det første albumet av Jarrett's 'European Quartet' med Jan Garbarek, Palle Danielsson og Jon Christensen.
«Long As You Know You're Living Yours» ble gjenstand for en rettsstrid mellom Jarrett og jazz-rock-gruppenm Steely Dan - Jarrett hevdet at duoens tittelspor fra albumet Gaucho (1980) had de blitt stjålet fra dette stykket. Medforfatteren Donald Fagen innrømte senere at at han likte stykket og at hans egen musikk hadde blitt sterkt påvirket av dette. Jarrett saksøkte på grunn av brudd på opphavsretten, partene ble til slutt enige om en sum på omtrent én million dollar mot at Fagen og medforfatteren Walter Becker fortsatt skulle bli kreditert for sporet.


== Sporliste ==
Alle spor er komponert av Keith Jarrett.
De er nnspilt i Arne Bendiksen Studios, Oslo, 24. og 25. april 1974.«Spiral Dance» - 4:11
«Blossom» - 12:15
«'Long as You Know You're Living Yours» - 6:14
«Belonging» - 2:15
«The Windup» - 8:27
«Solstice» - 13:13


== Musikere ==
Keith Jarrett - piano
Jan Garbarek - tenorsaksofon, sopransaksofon
Palle Danielsson - bass
Jon Christensen - slagverkAndre innspillinger med samme gruppeMy Song (ECM, 1977)
Nude Ants (ECM, 1979)
Personal Mountains (ECM, 1989, innspilt 1979)
Sleeper (ECM, 2012, innspilt 1979)


== Referanser ==
WOW air

WOW air var et Islandsk lavprisselskap som startet opp 1. juni 2012. Selskapet  hadde base på Keflavík internasjonale lufthavn og sitt hovedkvarter i Reykjavík på Island.WOW Air slo seg selv konkurs 28. mars. 2019 


== Destinasjoner ==
Danmark

København – Københavns lufthavnFrankrike

Lyon – Saint-Exupéry internasjonale lufthavn
Paris – Charles de Gaulle internasjonale lufthavnTyskland

Berlin – Berlin Schönefeld lufthavn
Köln – Köln Bonn internasjonale lufthavn
Stuttgart – Stuttgart internasjonale lufthavnIsland

Reykjavík – Keflavík internasjonale lufthavn BaseLitauen

Kaunas – Kaunas internasjonale lufthavnPolen

Kraków – Johannes Paul II lufthavn Kraków-Balice
Warszawa – Frédéric Chopin lufthavn Warszawa-OkęcieSpania

Alicante – Alicante lufthavnSveits

Basel – Basel-Mulhouse-Freiburg lufthavn
Zürich – Zürich lufthavnStorbritannia

London – London Stansted lufthavn


== Flåte ==


== Referanser ==


== Eksterne lenker ==
Offisielt nettsted 
(en) WOW Air – kategori av bilder, video eller lyd på Commons
Horpestadvatnet

Horpestadvatnet er en sterkt næringsrik (hypertrof) innsjø i Klepp kommune, Rogaland. Innsjøen hører til Orrevassdraget, og får tilsig fra øst gjennom Roslandsåna fra Frøylandsvatnet. Utløpet er i vest gjennom Horpestadkanalen til Orrevatnet. Den sørvestre delen av vannet inngår sammen med Ergavatnet i Orrevatnet naturreservat. 
Innsjøen er sterkt forurenset ved avrenning fra landbruket, med meget høye konsentrasjoner av planteplankton. Og til tross for redusert tilførsel av næringsstoffer på 1980-tallet, var det pr. 1990 ikke registrert særlig bedring av vannkvaliteten.
Vannet har en stor bestand av småfallen, ikke særlig verdifull lagesild. Det er også sik og ål i vannet.


== Referanser ==
Kattfjordvatnet

Kattfjordvatnet er en innsjø på Kvaløya i Tromsø kommune. Den ligger på Kattfjordeidet, omtrent midtveis mellom Kattfjorden i sørvest og Ersfjorden og Kaldfjorden i nordøst. Vatnet ligger 151 meter over havet og har et areal på 0,40 km². Det har utløp mot øst via Ersfjordelva. Vatnet er 2,2 kilometer langt og fra 50 til 350 meter bredt, med den bredeste delen lengst mot vest.
Fylkesvei 862 passerer langs sørsida av vatnet. Kattfjordvatnet er et populært fiskevatn både sommer og vinter.


== Referanser ==


== Eksterne lenker ==
Informasjon om Kattfjordvatnet Arkivert 4. mars 2016 hos Wayback Machine. fra Fiskeinord.no
Storamoset

Storamoset er en innsjø på grensa mellom Hå og Time kommuner på høgjæren i Rogaland. Vannet får tilsig fra mindre bekker og drenerer mot øst til Litlamoset, deretter nordover gjennom Stormyråna og Undheimsåna og til slutt vestover til Nordsjøen gjennom Hååna. 
Det er registrert 33 steinalderlokaliteter i området rundt vannet. Den sørlige delen av vannet ligger innenfor Synesvarden landskapsvernområde.
Nord for vannet går fylkesvei 504.


== Referanser ==
Beipiao

Beipiao (kinesisk: 北票; pinyin: Běipiào) er et byfylke i byprefekturet Chaoyang i provinsen Liaoning i Folkerepublikken Kina.
Befolkningen var på 624 966 innbyggere i 1999. 
I øst og sør ligger det store reservoaret til Baishi-demningen med kupert, skogkledd rekreasjonslandskap.


== Dinosaurer ==
Tuchengziformasjonen (tradisjonell kinesisk: 土城子組; pinyin: Tuchengzi zu) ligger i området. Her er det funnet mange fossiler etter dinosaurier og andre jurassiske vesener.
Dinosauren beipiaosaurus, fra den delvis overlappende Yixianformasjonen (义县组; Yìxiān zǔ), og hvis fossiler ble funnet i 1996 av bonden Li Yinxian nær landsbyen Sihetun, er oppkalt etter fylket.


== Kullgruver ==
Hovedindustrien i området er kullgruvedrift. Med sjakter på nesten tusen meter er disse blant de dypeste kullgruvene i hele landet. Kullet herfra gjøres til koks.


== Kulturminner ==
Feng Sufus grav (Feng Sufu mu, 冯素弗墓) fra Nordlige Yan i sekstenkongerikenes tid ble i 2006 oppført på Folkerepublikken Kinas liste over kulturminner.


== Administrative enheter ==
Subdistrikter:

Nanshan (南山街道), Taiji (台吉街道), Sanbao (三宝街道), Qiaobei (桥北街道), Chengguan (城关街道), Guanshan (冠山街道), Dongtaiji (东台吉街道)Storkommuner:

Baoguolao (宝国老镇), Heichengzi (黑城子镇), Xiguanying (西官营镇), Shangyuan (上园镇), Wujianfang (五间房镇), Daban (大板镇), Taohuatu (桃花吐镇)Kommuner:

Dongguanying (东官营乡), Sanbao (三宝乡), Quanjuyong (泉巨永乡), Sanbaoying (三宝营乡), Beitazi (北塔子乡), Taijiying (台吉营乡), Loujiadian (娄家店乡), Beisijia (北四家乡), Changheying (常河营乡), Xiaotazi (小塔子乡), Dasanjiazi (大三家子乡), Mengguying (蒙古营乡), Longtan (龙潭乡), Changgao (长皋乡), Batuying (巴图营乡), Ha'ernao (哈尔脑乡), Zhangguying (章吉营乡), Liangshuihe for mongolene (凉水河蒙古族乡), Mayouying for mandsjuene (马友营蒙古族乡)


== Referanser ==


== Litteratur ==
Xu, X., Tang, Z-L., Wang, X-L. (1999). «A therizinosauroid dinosaur with integumentary structures from China», i  Nature 399 (6734): 350-354.
Xu, X., Cheng, Y., Wang, X-L., Chang C. (2003). «Pygostyle-like structure from Beipiaosaurus (Theropoda, Therizinosauroidea) from the Lower Cretaceous Yixian Formation of Liaoning, China», i Acta Geologica Sinica 77 (3): 294-298.
Xu, X., Zheng, X.-T., You, H.-L. (2009). «A new feather type in a nonavian theropod and the early evolution of feathers», i Proceedings of the National Academy of Sciences (Philadelphia) 106 (3): 832-834


== Eksterne lenker ==
Lokalregjeringens hjemmesider
Feng Sufu mu
Therizinosauroidea - UCMP, Berkeley
Christophe Épalle

Christophe Épalle (født 23. januar 1969 i Saint-Étienne) er en fransk sleggekaster med personbeste på 81,79 meter, fra et stevne juni 2000 i Clermont-Ferrand. Han er per 2011 nummer to i Frankrike, kun bak den nasjonale rekordholderen Gilles Duprays 82,38 meter.


== Referanser ==


== Eksterne lenker ==
(en) Christophe Épalle – Olympedia 
(en) Christophe Épalle – Sports-Reference (OL-resultater – arkivert) 
(en) Christophe Épalle – World Athletics 
(fr) Christophe Épalle – Fédération française d athlétisme 
(en) Christophe Épalle – Track and Field Statistics
Lorentz Stavrum

Lorentz Jørginussen Stavrum (1886–1963) var en norsk forstmann og politiker (H) i Namsos.
Han var sønn av gårdbruker og ordfører Jørginus Stavrum og hustru Magda Lorentzdatter Blomset på Vestre Stavrem ved Verrasundet. Også broren Tomas Stavrum ble gårdbruker og ordfører i Verran.
Han gikk skogskolen i Steinkjer og deretter skogbruksavdelingen ved landbrukshøyskolen på Ås, hvorpå han ble ansatt som skogtakstmann og tømmermåler ved Follafoss tresliperi.Allerede høsten 1911 ble Stavrum ansatt som amtsskogmester (senere fylkesskogmester) i Nord-Trøndelag med ansvar for Namdalen. I 1913 ble også amtsskogselskapet delt, så Stavrum heretter betjente Namdal skogselskap med kontor i Namsos. Han nøt anerkjennelse innen skogbrukskretser i både Norge og Sverige for sin innsats for skogreising i Nord-Trøndelag. Han tok avskjed som fylkesskogmester i 1956.Stavrum hadde flere offentlige og politiske verv. Han var styreformann i Namsos Sparebank fra 1928 til 1940 og medlem av bankens forstanderskap i 32 år. Han var medlem av Namsos bystyre og formannskap, i noen år på 1930-tallet som varaordfører. Fra 1934 til 1938 var han formann i Nord-Trøndelag Høyre.Han giftet seg i 1915 med Astrid Sofie Walstad, datter av bakermester Adolf Ludvig Walstad i Namsos.


== Referanser ==
Storelva (Tromvik i Tromsø)

Storelva (også kalt Tromvikelva) er ei elv på Kvaløya i Tromsø kommune. Den har utspring fra Storvatnet (38 moh), og renner derfra mot nord gjennom et flatt og myrlendt terreng. Den munner ut i Tromvika i Vengsøyfjorden, ved bygda Tromvik. Rundt en kilometer nedstrøms fra Storvatnet kommer Rekvikelva inn fra vest. Ved samløpet, som kalles Elvskeftan, er den like stor som hovedelva. Storelva er 3,03 km lang, og har et nedbørfelt på 17,97 km². Middelvannføringen ved munningen er 0,87 m³/s.


== Referanser ==
Storvatnet (Tromsø)

Storvatnet er en innsjø på Kvaløya i Tromsø kommune. Den ligger rundt to kilometer sør for bygda Tromvik, i en trang dal mellom Ramnberget (743 moh) i øst, Hollendaren (1017 moh) i sør og Humpen (531 moh) i vest. Vatnet ligger 38 meter over havet, det har et areal på 1,04 km², og største dybde er 43 meter. Det har utløp mot nord via Storelva. Vatnet er 2,8 kilometer langt og 550 meter bredt på det bredeste.


== Referanser ==
Anton Solbraa

Anton Solbraa (født 3. april 1867 i Sør-Fron, Oppland, død 7. mai 1941 i Kongsberg) var norsk oberst og ordfører.
Solbraa var sønn av gårdbruker Even Solbraa (1839–1914). Han inngikk i 1895 ekteskap med Karen Audensdatter Sollien (f. 1867), datter av Auden Sollien.Solbraa var fra 1887 sersjant, fra 1890 offiser, fra 1891 premierløytnant, fra 1902 kaptein, fra 1914 major, fra 1918 oberstløytnant og fra 1924 oberst.Solbraa var i 1917 ordfører i Mosjøen (Borgerpartiet).


== Referanser ==
Andrew Tynes

Andrew Tynes (født 13. februar 1972) er en bahamansk tidligere sprinter som spesialiserte seg på 200 meter. Tynes konkurrerte under Sommer-OL 1996 og Sommer-OL 2000 uten å komme videre fra kvalifiseringene på 200 meter.
Han personbeste er 20,22 fra El Paso i Texas i april 1993. Tynes er også med på den bahamske rekorden på 4 x 100 meter stafett sammen med Renward Wells, Dominic Demeritte and Iram Lewis.


== Referanser ==


== Eksterne lenker ==
(en) Andrew Tynes – Olympedia 
(en) Andrew Tynes – Sports-Reference (OL-resultater – arkivert) 
(en) Andrew Tynes – World Athletics 
(en) Andrew Tynes – Track and Field Statistics
Martin Velits

Martin Velits (født 21. februar 1985 i Bratislava) er en  slovakisk, tidligere profesjonell landeveissyklist. Han ble profesjonell rytter i 2007 for Wiesenhof-Felt. Hans tvillingbror Peter Velits er også profesjonell syklist.


== Meritter ==


== Referanser ==


== Eksterne lenker ==
(en) Martin Velits – ProCyclingStats 
(en) Martin Velits – Cycling Archives 
(en) Martin Velits – Cycling Quotient 
(en) Martin Velits – CycleBase
Mika Halvari

Mika Kristian Halvari (født 13. februar 1970 i Kemi) er en finsk tidligere friidrettsutøver som konkurrerte i kulestøt.
Hans fremste meritt er sølvmedalje under VM 1995 i Göteborg og gull under VM innendørs 1995. Han har fire nasjonale mesterskapstitler og innehar den nordiske rekorden i kulestøt med 21,50 meter. Innendørs er hans personbeste 22,09 meter.


== Kilder ==
Fakta på IAAFs-nettsider


== Eksterne lenker ==
(en) Mika Halvari – Olympedia 
(en) Mika Halvari – Sports-Reference (OL-resultater – arkivert) 
(en) Mika Halvari – World Athletics 
(en) Mika Halvari – Track and Field Statistics
Einar von Krogh

Einar von Krogh (1876–1953) var norsk sokneprest.
Krogh ble født i Bergen og hadde sin oppvekst i Oslo. Han tok i 1895 examen artium, i 1896 annekseksamen og i 1902 teologisk embetseksamen. I det påfølgende året ble Krogh ordinert til prest i Oslo. Han var i 1903–1905 kapellan og konstituert sokneprest til Kragerø, i 1905–1907 konstituert sokneprest til Bamble og Langesund, i 1907–1909 stiftskapellan i Agder, i 1909–1916 sokneprest til Gransherad, i 1916–1928 sokneprest til Vefsn og Mosjøen og i 1928–1944 sokneprest til Strømsø i Drammen.Krogh var blant annet fylkesformann i Den Norske Turistforening i Nordland, samt kretsformann i Norges kristelige landslag, i Santalmisjonen og i Blå Kors.Kroghs sønn var ornitolog Kristen von Krogh.


== Referanser ==
Jonathan Cantwell

Jonathan Cantwell (født 8. januar 1982, død 6. november 2018) var en australsk landeveissyklist. Han syklet for Drapac Cycling og Team Saxo Bank-Tinkoff Bank. Cantwell var profesjonell syklist mellom 2008 og 2014. Han deltok i ett Grand Tour, Tour de France 2012, og hadde der en topp 10-plassering på 4. etappe.


== Meritter ==


== Referanser ==


== Eksterne lenker ==
Offisielt nettsted 
(en) Jonathan Cantwell – kategori av bilder, video eller lyd på Commons 
Jonathan Cantwell på Twitter
(en) Jonathan Cantwell – ProCyclingStats 
(en) Jonathan Cantwell – Cycling Archives 
(en) Jonathan Cantwell – Cycling Quotient
Julien Fouchard

Julien Fouchard (født 20. august 1986 i Coutances) er en fransk landeveissyklist. Han syklet for det profesjonelle kontinentallaget Cofidis fra 2010 til 2014.


== Meritter ==


== Referanser ==


== Eksterne lenker ==
(en) Julien Fouchard – ProCyclingStats 

(en) Julien Fouchard – Cycling Archives 
(en) Julien Fouchard – Cycling Quotient 
(en) Julien Fouchard – CycleBase 
(en) Julien Fouchard – TheSports.org
Vésteinn Hafsteinsson

Vésteinn Hafsteinsson (født 12. desember 1960 i Selfoss) er en islandsk tidligere friidrettsutøver som konkurrerte i diskoskast. Han representerte Island i fire påfølgende olympiske leker fra Sommer-OL 1984, samt fire verdensmesterskap fra 1983. Han beste plassering er nummer 11 i lekene i Barcelona 1992. I lekene i Los Angeles testet han positivt på det forbudte steroidet Nandrolon. Hans personbeste er 67,64 meter kastet på hjemmebane i Selfoss den 31. mai 1989.
Han har etter endt karriere vært bosatt og arbeidet som trener i Sverige. De siste årene han han vært trener for den estiske verdensmester og olympiske mester Gerd Kanter.


== Referanser ==


== Eksterne lenker ==
(en) Vésteinn Hafsteinsson – Olympics.com 
(en) Vésteinn Hafsteinsson – Olympic.org 
(en) Vésteinn Hafsteinsson – Olympedia 
(en) Vésteinn Hafsteinsson – Sports-Reference (OL-resultater – arkivert) 
(en) Vésteinn Hafsteinsson – World Athletics
Jan Ghyselinck

Jan Ghyselinck (født 24. februar 1988 i Tielt) er en belgisk landeveissyklist og banesyklist. Han er en spesielt god temposyklist og klassikerrytter. Han ble profesjonell rytter for Team HTC-Columbia laget i 2010, men ble en del av Cofidis før 2012-sesongen.


== Meritter ==


== Referanser ==


== Eksterne lenker ==
(en) Jan Ghyselinck – ProCyclingStats 
(en) Jan Ghyselinck – Cycling Archives 
(en) Jan Ghyselinck – Cycling Quotient
Václav Chalupa

Václav Chalupa, Jr. (født 7. desember 1967 i Jindřichův Hradec i Tsjekkoslovakia) er en pensjonert tsjekkisk roer som deltok i seks OL fra 1988 til 2008 og han tok sølv under OL i 1992 bak Thomas Lange i singelsculler.


== Referanser ==


== Eksterne lenker ==
(en) Václav Chalupa – Olympics.com 
(en) Václav Chalupa – Olympic.org 
(en) Václav Chalupa – Olympedia 
(en) Václav Chalupa – Sports-Reference (OL-resultater – arkivert) 
(cz) Václav Chalupa – Tsjekkias olympiske komité 
(en) Václav Chalupa – FISA